**Seppo Huhta** (s. 1953) on entinen toimittaja ja uutisankkuri sekä Espoon kaupunginvaltuuston varajäsen. Aiemmin hän oli Espoon kaupunginvaltuuston jäsen. Hän on ollut myös Uudenmaan liiton maakuntavaltuutettu ja Espoon kaupunginhallituksen jäsen. Hän on HOK-Elannon hallintoneuvoston jäsen.

Huhta työskenteli MTV3:n uutisankkurina vuosina 1993–2003, jota ennen Ylen uutis- ja ajankohtaistoimituksessa 1970-1980-luvuilla. Hän oli Kokoomuksen ehdokas vuoden 2004 eurovaaleissa. Vuoden 2011 eduskuntavaaleissa Huhta oli perussuomalaisten ehdokas Uudenmaan vaalipiirissä ja sai 1 433 ääntä.

Maaliskuussa 2016 Huhta arvosteli voimakkaasti Tieto lisää tuskaa -seminaarissa Ylen uutis- ja ajankohtaistoimintaa väittäen sen valjastetun monikulttuurisuuden, yleisen unelmahötön, vihreiden ja vasemmistoliittolaisten mielipiteiden ja ajatusten vaikuttamiskanavaksi.

Toukokuussa 2016 Huhta herätti huomiota tuomitsemalla monikulttuurisen pesäpallotapahtuman ihmetellen kuinka suomalaisesta pesäpallosta voi vääntää monikulttuurisen tai islamilaisen. Huhta kommentoi vihreiden Facebook-sivulla: "Ihan oikeasti rakkaat vihreät, eikö teillä ole mitään tolkkua. Seuraavaksi varmaankin saamme teiltä kutsun ’sinivalkoiseen’ kivitykseen?"

Huhdan aortta repesi elokuussa 2016 ja hän joutui teho-osastolle useaksi päiväksi ja oli vähällä kuolla.

"Hoitelehan turkkilainen asia kuntoon ensin Turkissa ja tule sitte tänne huuteleen", kirjoitti Huhta turkkilaissyntyisen kansanedustajan Ozan Yanarin Facebook-sivulle 14.2.2017. "Turkkilainen puuttu(u) meidän avioliittolakiimme niin se on paksua." Yanar oli arvostellut perussuomalaisten yritystä kaataa sukupuolineutraali avioliittolaki eduskunnassa. Kärhämän tultua julkisuuteen Huhta kieltäytyi selittämästä lausuntojaan.

Perussuomalaisten jakautumisen jälkeen Huhta liittyi valtuustossa Sinisen tulevaisuuden valtuustoryhmään, mutta puolueen edustajan mukaan hän ei ole puolueen jäsen.

Valtakunnansyyttäjä määräsi vuonna 2019 nostettavaksi syytteen Huhtaa vastaan tämän kuudesta Facebook-kirjoituksesta. Huhtaa syytettiin kiihottamisesta kansanryhmää vastaan. Häntä on aiemmin epäilty seksuaalisesta häirinnästä. Kesäkuussa 2019 Länsi-Uudenmaan käräjäoikeus katsoi Huhdan syylliseksi ja langetti hänelle 40 päiväsakkoa (400 euroa) sekä määräsi tämän poistamaan lainvastaiseksi katsotut kirjoitukset Facebook-tililtään. Oikeus katsoi Huhdan kirjoituksissaan solvanneen ja panetelleen somaleita ja muslimeja heidän rotunsa, syntyperänsä, kansallisen tai etnisen alkuperänsä ja uskontonsa vuoksi.

Lähteet
-------

1. 1 2  Haltsonen, Eeva: Meppiehdokkaat esittelivät linjaansa *Verkkouutiset.fi*.  31.1.2004. Viitattu 11.3.2015.
2. ↑  Valtuuston varajäsenet Espoon kaupunki. Viitattu 8.6.2017.
3. ↑  Kaisu Moilanen: Seppo Huhta on putoamassa Espoon valtuustosta *Helsingin Sanomat*.  10.4.2017. Viitattu 8.6.2017.
4. ↑  Maakuntavaltuuston jäsenet 2009–2012 (Arkistoitu sivu)  17.6.2011. Uudenmaan liitto.  Arkistoitu 26.5.2012. Viitattu 11.3.2015.
5. ↑  Espoon kaupunginhallitus *espoo.fi*.  Arkistoitu 24.8.2007. Viitattu 4.1.2011.
6. ↑  Hallintoneuvosto HOK-Elanto. Viitattu 11.3.2015.
7. ↑  Mattinen, Johanna: Ex-uutisankkuri määrättiin lähestymiskieltoon entistä vaimoaan kohtaan *Iltalehti.fi*.  18.10.2013.  Arkistoitu 2.4.2015. Viitattu 11.3.2015.
8. ↑  Korttelirallia Rovaniemellä vuonna 1979 *yle.fi*. Viitattu 29.4.2020.
9. ↑  Perussuomalaiset – Uudenmaan vaalipiiri *Eduskuntavaalit 2011 tulospalvelu*. HS.fi.  Arkistoitu 18.6.2013. Viitattu 11.3.2015.
10. ↑   "Seppo Huhta Helsinki "Tieto lisää tuskaa" seminaari". seretdocument (käsikirjoitus). 2016-04-15.
11. ↑  Moilanen, Kaisu: Espoon perussuomalaisten kärkinimi tuohtui maahanmuuttajille suunnatusta pesäpallo­tapahtumasta *Helsingin Sanomat*.  25.5.2016. Viitattu 25.5.2016.
12. ↑  Seppo Korkman: Ex-uutisankkurin aortta räjähti – alkoi minuuttipeli kuolemaa vastaan *Helsingin Uutiset*. Viitattu 6.12.2016.
13. ↑  Vihreiden Ozan Yanar syyttää Espoon perussuomalaisten johtajaa rasismista – Seppo Huhdan mielestä kansanedustajan ei pidä puuttua "meidän asioihin" *Helsingin Sanomat*.  16.2.2017. Viitattu 18.2.2017.
14. ↑
15. 1 2  Susanna Siironen: Entinen uutisankkuri ja Espoon varavaltuutettu Seppo Huhta syytteessä kiihottamisesta kansanryhmää vastaan *Yle.fi, uutiset*.  28.5.2019. Viitattu 28.5.2019.
16. ↑  Emilia Kangasluoma: Entinen uutisankkuri ja Espoon kunnallispoliitikko Seppo Huhta tuomittiin kansanryhmää vastaan kiihottamisesta *Yle.fi, uutiset*.  14.6.2019. Viitattu 15.6.2019.

Aiheesta muualla
----------------

* Seppo Huhdan Facebook-sivu *facebook.com*.